Diari Oficial de la Generalitat Valenciana


Sumari del DOGV 3380, del 25-11-1998 (1998/8948)

ACORD de 29 de setembre de 1998, de la Comissió Territorial d'Urbanisme de València, sobre la modificació número 3 de les Normes Subsidiàries de Rafelbunyol relativa a la redelimitació de la Unitat d'Execució UE-3.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3380

Data del DOGV
:   25-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8948


Data del document
:   29-09-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 29 de setembre de 1998, de la Comissió Territorial d'Urbanisme de València, sobre la modificació número 3 de les Normes Subsidiàries de Rafelbunyol relativa a la redelimitació de la Unitat d'Execució UE-3. [1998/8948]
  
Vist l'expedient tramés per l'Ajuntament de Rafelbunyol referit a la modificació núm. 3 de les Normes Subsidiàries relativa a la redelimitació de la unitat d'execució UE-3, s'informa el següent:
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en sessió celebrada el dia 7 d'abril de 1998. Després del pertinent període d'exposició pública, en el qual es va presentar una al·legació subscrita per alguns veïns del municipi, es va aprovar provisionalment pel mateix òrgan en data 18 de juny de 1998.
  
Segon
  
El projecte consta de memòria justificativa, plans d'informació i plans d'ordenació.
  
Tercer
  
La modificació conté dos punts, el contingut dels quals és el següent:
  
A) Redelimitació UE-3
  
Consisteix en un canvi de delimitació de la unitat d'execució UE-3, ampliant els límits, i en la redistribució del volum edificable i dels espais lliures inclosos en el seu àmbit. La reordenació suposa passar d'una illa de cases tancada a dos blocs longitudinals d'edificació oberta i disposició de la zona verda entre les mencionades edificacions i la via del metro.
  
La modificació es justifica en la major qualitat en disseny i habitabilitat dels nous blocs d'edificació i en l'augment de la superfície dels espais lliures, així com en la millor relació amb la via fèrria.
  
Les variacions superficials es resumeixen en el següent quadre:
  
B) Canvi d'alineació en el c/ de Vicente Soriano
  
Consisteix en la correcció de l'alineació d'un tram del carrer de Vicente Soriano, en la seua intersecció amb el carrer de la Font, eliminant un reculada de vàries parcel·les respecte de la resta del carrer. S'indica que aquesta correcció no es va incloure en la revisió de les normes subsidiàries per un oblit, però que en aquesta revisió ja es van efectuar una sèrie de correccions d'alineacions per a regularitzar la trama urbana en algunes reculades mancades de significació.
  
Quart
  
El Consell Metropolità de l'Horta va emetre un informe favorable en data 25 de juny de 1998. Per una altra part, el dia 7 de setembre de 1998, es va sol·licitar un informe a Ferrocarrils de la Generalitat Valenciana, que no s'ha rebut fins a la data.
  
Cinquè
  
Rafelbunyol té normes subsidiàries aprovades definitivament per la Comissió Territorial d'Urbanisme en data 7 de novembre de 1995. Des d'aleshores s'han tramitat 2 modificacions puntuals de les mencionades normes, d'escassa transcendència.
  
Sisè
  
La Comissió Informativa de la Comissió Territorial d'Urbanisme de València, en sessió celebrada el 24 de setembre de 1998 va emetre un informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha estat correcta, conforme al que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (a partir d'ara, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions contingudes en la Modificació es consideren correctes des del punt de vista de les exigències de la política urbanística i territorial de la Generalitat, tal i com recull l'article 40 de la LRAU.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de Modificacions de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista del que antecedeix, la Comissió Territorial d'Urbanisme, en sessió celebrada el 29 de setembre de 1998 aprova definitivament la modificació número 3 de les Normes Subsidiàries de Rafelbunyol relativa a la Redelimitació de la Unitat d'Execució UE-3.
  
L'Ajuntament de Rafelbunyol haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.
  
València, 29 de setembre de 1998.- El secretari de la Comissió Territorial d'Urbanisme: José Manuel Palau Navarro.